|  |  |  |  |  |  |
| --- | --- | --- | --- | --- | --- |
| **5 сынып** | | | **C:\Users\777\Desktop\нд.jpg**  **Мухатаева Н.Д.**  C.И.Морозов атындағы  №51 орта мектеп-гимназиясы  Қаратал ауданы  Алматы облысы | | |
| **Сабақтың тақырыбы** | | | **Графиктік және мәтіндік ақпаратты өңдеу.** | | |
| **Сабақтың мақсаты** | | | Мәтінді пішімдеу ұғымын жалғастырып, мәтінге сурет қою тәсілдері туралы ақпарат беру .  Файлдан сурет қою мен Paint+сурет айырмашылығын үйрету. Жұппен жұмыс жасауға тәрбиелеу. | | |
| **Оқыту нәтижесі** | | | Компьютер қолданудағы білімі артады. Мәтінді пішімдеу ұғымын жалғастырып, мәтінге сурет қою тәсілдері туралы ақпарат алады. Файлдан сурет қою мен Paint+сурет айырмашылығын үйренеді. Жұппен жұмыс жасайды. | | |
| **Негізгі идеялары** | | | 1. Оқушы бойында көшбасшылықты, жауапкершілікті, ұйымшылдықты, топпен бірлесіп жұмыс істеу қасиетін арттыруды, қалыптастыруды мақсат етемін. Өзін және әріптестерін шынайы бағалауға үйренулерін көздеймін 2. Мәтінге кескіндерді 3 тәсілмен кірістіруге болады:   - Алмастыру буфері арқылы (суретті ашу, қажет фрагментті ерекшелеу, оны алмастыру буферінен мәтінге кірістіру. )  - Суретті файлдан кірістіру (Кірістіру-Кескін);  Мәтінмен жұмыс кезінде суретті Paint-те салу (кірістіру – Paint суреті) | | |
| **Уақыты** | **Бөлімдер** | **Іс-әрекет** | **Мұғалімнің қызметі:**  **Мен не істеймін?** | **Оқушылардың жұмысы:**  **Оқушылар не істейді?** | **Ресурстар: осы іс-әрекет үшін маған қандай құралдар қажет?** |
| 2 |  | Психологиялық дайындық (сыныпта жылы қарым-қатынас орнату) | *Күлім қағып қолымды Бір-екі, үш деп соғайын Қарап тұрған көршіме Қолымды мен бұлғайын Жылы-жылы жүзбенен Маңдайыңнан сыйпайын Жылы-жылы сөзбенен Жүрегімді сыйлайын Ыстық алақаныңмен Қолыңды бер қысайын Амандасып өзіңмен Құшақтап бір қысайын*. Іс-әрекеттердің шынайы орындалуын қадағалаймын. (Топқа бөлу өткен сабақтағы бойынша қалады, келісім бойынша 4 сабақ өткенде ғана жаңа топ құрып отырамыз). Топ басшылары сайланады, бағалау парақтары таратылады, қалай толтыру жолы мен критерийлер түсіндіріледі. | Оқушылар орындарында отырып іс-әрекеттерді орындайды, көңілдері көтеріледі | Слайдттағы өлең шумағы |
| 2 | **Білу** | Үй тапсырмасын тексеру | 1. Мәтіндік редактор мен графиктік редактор бойынша қайталау сұрақтары «Ыстық орындық» стратегиясы бойынша өткізіледі. Әр топ бір оқушыны таңдап ол орындыққа отырады. Қарсы топ мүшелері сұрақтар қояды. 2. Тест жұмысы жүргізіледі, кілт бойынша көршімен ауысып тексеріледі. Топ басшылары бағалайды. | Уақытты тиімді пайдаланып Ыстық орындықтағы оқушыға сұрақтар қойылады, тест сұрақтарына жеке жауап береді. Бірін-бірі бағалайды. Топ басшысы тестіден алған бағаларын бағалау парағына жазып алады | Интербелсенді тақта, тест сұрақтары, бағалау парағы  (СТО, АКТ, көшбасшылық) |
| 5 | Тақырып ашу Ой қозғау | 1. Жуан және жіңішке сұрақтар қоя отырып тақырыпты анықтаймыз 2. Берген жауаптарын осы сабақтың мақсатын ашуға итермелеймін. | Қойылған сұрақтарға жауап іздейді, жауап бере отырып сабақтың мақсатын анықтайды | Сұрақтар үлгісі, презентация.  (СТО, үлгерімі әр түрлі оқушылар жауабы) |
| 6 | **Түсіну** | Тапсырма 1 | **Топтық жұмыс:** Жаңа тақырыпты түсіндіру тәжірибелік жұмысты орындаумен қатар жүреді . Мәтіннен суреттің жылжымайтынын көрсету «Рисунок Paint» командасымен қойылған суретті редакциялауға келмейді, шрифті өзгерткенде мәтіндегі сурет өлшемі өзгермейді. (186 бет) | Оқушылар құжатқа сурет қою тәсілдерін дәптерге жазып алады. | Компьютер, интербелсенді тақта, оқулық |
| Тексеру | 1. Мәтіндік құжаттарды құру үшін қолданылатын қандай стандарттық программаларды білесіңдер? Мәтіндік және графикалық редакторлар өзара ақпаратпен қалай алмаса алады? | Сұрақтарға жауап береді, дұрыс жауаптарға бағалау парағына бал қойылады. | Интербелсенді тақта, жауап парағы |
| 13 | **Қолдану** | Тапсырма 2 | **Жеке жұмыс:** Таңдалған деңгейлік тапсырма бойынша компьютерде тәжірибелік жұмысты орындау және жұмысты тексеру, сұрақтарды талқылап, оларға жауап беру.(185-188 бет)  **1 тапсырма:** 1)Paint-ті іске қосыңдар.  2) Жұлдызшаның суретін салыңдар және файлды өз бумаларыңа "Жұлдызша» деген атаумен сақтаңдар.  3) WordPad- ті іске қосыңдар.  4) «Мен мәтінге файлдан сурет кірісітіремін» мәтінін теріңдер.  5) Кескін батырмасын шертіңдер.  6) Жұлдызша файлын таңдап, Ашу батырмасын шертіңдер.  7) Paint-ке ауысып, суретке найзағай бейнесін қосыңдар. Файлды сақтаңдар.  8) WordPad-ке ауысыңдар. Мәтіндік сурет өзгерген жоқ.  **2 тапсырма:** 1) Графикалық редакторда «Жалау» өлеңіне сурет салыңдар.  2) Мәтіндік редакторда өлеңнің мәтінін теріңдер. Сызғыштың көмегімен өлеңнің екінші бөлігін оның бірінші бөлігінен 5 см оңға қарай жылжытып орналастырыңдар.  3) Өз суреттеріңді графикалық редактордан мәтінге көшіріңдер.  Жалау  Жалғыз жалау желбіреп  Тұманды теңіз төрінде  Жат жерде жүр не тыңдап?  Несі бар бөтен жерінде?  Ойнақтап толқын, жел гулеп,  Майысар діңгек сықырлап.  Ол жүрген жоқ бақ іздеп,  Қашпайды бақтан бойды ұрлап.  (М.Ю. Лермонтовтан)  Кім қанша өмір сүреді?  Ұзақ жасаудың рекордшылары- тасбақалар, олар 300 жыл өмір сүреді. Тиіндер мен қояндар 10 жылдай, ал құндыз-олардан 3-4 есе артық өмір сүреді. Қасқыр-15 жыл, түлкі 12-13 жыл жасайды. Бұғы мен бұлан – 20 жыл, ал піл 80 жыл жасайды. Үй жануарларының ішіндегі ең ұзақ ғұмыр кешетіні –есек -50 жылға дейін. Түйелер мен жылқылар 30 жылға жуық, иттер 15 жыл жасайды. Құстардың ішінде қаздар басқаларынан көп қмір сүреді, 40 жылдай. Балықтар арасында – шортандар, олар 200 жылға дейін өмір сүреді. (В.Песков) | Тапсырма жеке компьютерде орындалады.  Әр тапсырманы орындап болған соң ғана келесі тапсырмаға көшуге болады. Тапсырманың орындалуы бойынша баға беріледі, критерийлер бойынша. | компьютерлер, тапсырмалар жазылған А4 қағаз, слайдттар.(АКТ, дарынды балалармен жұмыс) |
|  | Мұғалім бақылап, көмек қажет болғанда көмекке келеді | Бірінші топ басшылар жұмысы тексеріліп, бағаланады. Топ басшылары басқалардың жұмысын бағалайды, көмек береді. | (Көшбасшылыққа көңіл бөлу) |
| 8 | **Талдау** | Тапсырма 3 | 1. Венн диаграммасы арқылы мәтіндік және графиктік редакторлардың жұмыс аумағына талдау жасауды тапсырамын 2. Бағалау критерийлерін тақтаға шығарып көрсетіп қоямын | Оқушылар критерийге байланысты мен Paint пен Word бағдарламасының жұмыс аумақтарының өздеріне тән ерекшеліктерін және ұқсастықтарын Венн диаграммасы арқылы бейнелейді | Плакат, түрлі түсті фломастерлер |
| 5 | **Жинақтау** | Тапсырма 4 | 1. Суретті мәтінге қосудың тәсілдерін атаңдар 2. Суретті алмастыру буферінен мәтінге кірістіруді сипаттаңдар 3. Кірістіру-кескін, кірістіру – Paint суреті бұйрықтары арасындағы айырмашылық неде? **Мадақтау арқылы бағалау.** | Топта келісе отырып сұрақтарға жауап береді. Практикалық жұмыстары арқылы дәлелдейді. | Компьютер, тапсырмалар жауабы.(СТО, АКТ, ОүБ) |
| 3 | **Бағалау** |  | Өзін-өзі бағалауды талап етемін. Топ басшыларынан бағалау парағына сабақ барысында алған суммативті ұпайларын қосып, формативті ұпайларын шығаруды талап етемін. | Бағалау шкаласына сүйене отырып өзінің бағасын есептейді.Топ басшысының ойын тыңдаймын. | Бағалау шкаласы. (критерийлер, формативті бағалау, |
| Сабақ өту бойынша кері байланыс жазуларын сұраймын. **Кері байланыс:** -Маған қызықты болғаны... Маған қиын болғаны... | Сабақ өту бойынша кері байланыс жазады | Стикерлер |
| Үй тапсырмасын тақтада көрсетемін. ***§25.*** Графиктік және мәтіндік ақпаратты өңдеу.**Бақылау сұрақтарына жауап беру.  *184-188 бет оқу.*** | Үй тапсырмасын күнделіктеріне жазып алады | Интербелсенді тақта |